אוניברסיטת טרטו

אוניברסיטת טרטו (באסטונית: Tartu Ülikool; בגרמנית: Universität Dorpat; ברוסית: Тартуский университет) היא אוניברסיטת מחקר ציבורית בעיר טרטו שבאסטוניה. האוניברסיטה נחשבת בעיני אסטונים רבים לאוניברסיטה הלאומית, ומדורגת ראשונה באסטוניה ובין הטובות במזרח אירופה. היא נוסדה על ידי גוסטב השני אדולף, מלך שוודיה, בשנת 1632, והיא האוניברסיטה השנייה הוותיקה באזור אחרי אוניברסיטת וילנה. היסטוריה במהלך מלחמת הצפון הגדולה נסגרה האוניברסיטה, ונפתחה מחדש רק בשנת 1802. עם פתיחתה, שפת הלימוד בה הייתה גרמנית, ומצב זה נשמר עד שנת 1893. בתקופה זו כמחצית מהמרצים היו מגרמניה וכשליש היו גרמנים-בלטים. השנים 1860–1890 נחשבות לתקופת הזוהר של האוניברסיטה. בשנת 1898, בעקבות מדיניות של רוסיפיקציה, עזבו כל המרצים הגרמנים את המוסד. במהלך מלחמת העולם הראשונה עברו חלק מהמרצים ומהציוד לעיר וורונז', ובעקבות כך הוקמה בעיר זו אוניברסיטה חדשה. בין בוגריה הבולטים היה הרופא והעסקן הציוני ד"ר אבא לפין. בתקופה הסובייטית, בנוסף ללימודים בשפה האסטונית התקיימו הלימודים באוניברסיטה גם ברוסית. עם הקמת אסטוניה העצמאית חודשה פעילות המוסד, אך בשפה האסטונית. האוניברסיטה חברה ברשת אוטרכט, בגילדת האוניברסיטאות האירופאיות עתירות המחקר, באיגוד האוניברסיטאות האירופאיות ובקבוצת קוימברה (בה חברות 40 מהאוניברסיטאות החשובות והוותיקות באירופה). בסוף המאה ה-20 ותחילת המאה ה-21 הפכה אוניברסיטת טרטו לחממה טכנולוגית לחברות הזנק, בין השאר למדו באוניברסיטה מייסדי החברות: פלייטק, (ספקית תוכנות המשחקים המקוונים הגדולה בעולם), סקייפ ואפליקציית הזמנת הנסיעות Bolt. בנוסף התפתח סביב האוניברסיטה מקבץ של חברות ביטחוניות, בין השאר חברת הרובוטיקה Milrem. דירוגים בין-לאומיים דירוג שאנגחאי: מקום 601–700 (2024) דירוג Times Higher Education: מקום 301–500 (2024) דירוג QS לאוניברסיטאות: מקום 358= (2024) גלריה קישורים חיצוניים אתר האינטרנט הרשמי של אוניברסיטת טרטו (בשפות מרובות) הערות שוליים